
 17.7.2013
 BG
 Официален вестник на Европейския съюз
 L 194/5
 РЕГЛАМЕНТ ЗА ИЗПЪЛНЕНИЕ (ЕС) No 677/2013 НА КОМИСИЯТА
 от 16 юли 2013 година
 за определяне на коефициент на разпределение за наличните количества извънквотна захар, предназначени за продажба на пазара на Съюза при намалена такса за свръхпроизводство през пазарната 2012/2013 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент за изпълнение (ЕС) No 629/2013 на Комисията от 28 юни 2013 г. за определяне на извънредни мерки относно пускането на извънквотни захар и изоглюкоза на пазара на Съюза при намалена такса за свръхпроизводство за пазарната 2012/2013 година (2), и по-специално член 5 от него,
 като има предвид, че:
 (1)
 Количествата, включени в заявленията за сертификат за извънквотна захар, подадени от 2 юли 2013 г. до 10 юли 2013 г., за които е съобщено на Комисията от 10 юли 2013 г. до 12 юли 2013 г., надвишават пределните граници, определени в член 1 от Регламент за изпълнение (ЕС) No 629/2013.
 (2)
 Следователно, в съответствие с член 5 от Регламент за изпълнение (ЕС) No 629/2013, е необходимо да се определи коефициент на разпределение, който държавите членки да прилагат към количествата, включени във всяко заявление за сертификат, за което се съобщава.
 (3)
 За да се гарантира ефективното управление на мярката, настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Количествата, за които са подадени заявления за сертификат за извънквотна захар в съответствие с Регламент за изпълнение (ЕС) No 629/2013 от 2 юли 2013 г. до 10 юли 2013 г. и които са съобщени на Комисията от 10 юли 2013 г. до 12 юли 2013 г., се умножават по коефициент на разпределение в размер на 53,134774 %.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 юли 2013 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 179, 29.6.2013 г., стр. 55.
 